ઉત્તર અને ઈશાન તરફ તુલસી છે જે હકારાત્મક ગણાય.મધુમાલતીની વેલ આંગણામાં હોય તો યોગ્ય ન ગણાય. ઘરનું મુખ્ય દ્વાર ઈશાન તરફથી છે. જેના કારણે અંગત વ્યક્તિ પીઠ પાછળ અલગ વ્યક્તિત્વ ધરાવે. એક લાઈનમાં ત્રણ દરવાજા આવતા હોય તો તે ઘરની ઊર્જાનો વ્યય કરે તેથી તે સારું ન ગણાય. લિવિંગ રૂમ ઈશાન તરફ છે જે સારું ગણાય. ઈશાનમાં વજન વધારે હોય તો તે હૃદય માટે યોગ્ય ન ગણાય. ઉત્તરમાં વજન પુરુષનો આત્મવિશ્વાસ ઘટાડે અથવા સ્ત્રીને અસંતોષ કરાવે. પૂર્વ અગ્નિમાં ફ્રિજ છે જે નારીને વિચારો વધારે આપે. બ્રહ્મમાં દીવાલ પગનો દુખાવો આપે. આ ઉપરાંત બ્રહ્મમાં તિજોરી છે જે નૈઋત્ય તરફ ખુલે છે. જેમાં ધનનો સંચય તો ન થાય પરંતુ ધનને લગતી ચિંતા કરાવે. પશ્ચિમ વાયવ્યમાં અરીસો આવે તે યોગ્ય ન ગણાય. નૈઋત્યમાં તિજોરી સારી ગણાય. પરંતુ નૈઋત્યમાં દક્ષિણ તરફ હોય તો તે વધારે યોગ્ય ગણાય. આ જગ્યાએ કબાટ આવેલો છે. તેના બદલે તિજોરી રાખવી જરૂરી છે. ઘરમાં બારીઓ નથી તેથી નકારાત્મક વાતાવરણ રહે. કુદરતી પ્રકાશ જો યોગ્ય રીતે મળતો હોય તો તે હકારાત્મક ઊર્જામાં વધારો કરે છે.